มนัญญา ไทยเศรษฐ์

มนัญญา ไทยเศรษฐ์ (เกิด 7 สิงหาคม พ.ศ. 2505) ชื่อเล่น แหม่ม เป็นนักการเมืองชาวไทย อดีตรัฐมนตรีช่วยว่าการกระทรวงเกษตรและสหกรณ์ ในรัฐบาล พลเอก ประยุทธ์ จันทร์โอชา อดีตนายกเทศมนตรีเมืองอุทัยธานี

ประวัติ 
มนัญญา ไทยเศรษฐ์  เป็นลูกสาวของเดชา กับปาลี้ ไทยเศรษฐ์ และเป็นน้องสาวของชาดา ไทยเศรษฐ์ สมาชิกสภาผู้แทนราษฎรจังหวัดอุทัยธานีหลายสมัย มีบุตรชายคือ เจเศรษฐ์ ไทยเศรษฐ์ สมาชิกสภาผู้แทนราษฎรจังหวัดอุทัยธานี มนัญญาเข้ารับการศึกษาที่โรงเรียนอุทัยวิทยาคม ต่อมาเข้าเรียนที่คณะครุศาสตร์ มหาวิทยาลัยราชภัฎสวนดุสิต (ปัจจุบัน คือ มหาวิทยาลัยสวนดุสิต) และปริญญาตรีอีกแห่งหนึ่งที่คณะบริหารธุรกิจเพื่อสังคม มหาวิทยาลัยศรีนครินทรวิโรฒ

การเมือง 
มนัญญา ไทยเศรษฐ์ เป็นนักการเมืองท้องถิ่น เคยดำรงตำแหน่งนายกเทศมนตรีเมืองอุทัยธานี จังหวัดอุทัยธานี จนกระทั่งลาออกจากตำแหน่งเมื่อวันที่ 26 มิถุนายน พ.ศ. 2562 ต่อมาวันที่ 10 กรกฎาคม พ.ศ. 2562 จึงได้รับการโปรดเกล้าฯ แต่งตั้งให้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ประยุทธ์ จันทร์โอชา สัดส่วนของพรรคภูมิใจไทย ดูแลรับผิดชอบงานของกรมวิชาการเกษตร และมีนโยบายในการห้ามใช้สารคลอร์ไพริฟอส และพาราควอต ในภาคการเกษตรของประเทศไทย

เครื่องราชอิสริยาภรณ์

อ้างอิง 

บุคคลจากอำเภอหนองขาหย่าง
ชาวไทยเชื้อสายปาทาน
มุสลิมชาวไทย
นักการเมืองสตรีชาวไทย
นายกเทศมนตรีเมืองอุทัยธานี
พรรคภูมิใจไทย
บุคคลจากโรงเรียนอุทัยวิทยาคม
บุคคลจากคณะครุศาสตร์ มหาวิทยาลัยสวนดุสิต
บุคคลจากคณะบริหารธุรกิจเพื่อสังคม มหาวิทยาลัยศรีนครินทรวิโรฒ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.